Kui paljud teist teadsid ansamblist nimega Respekt? Igatahes, väga paljud ei tea, nagu selgus ning Buduaar otsustas nende noorte tegemiste kohta natuke lähemalt uurida ning ka teieni nad tuua. Respekt sündis juba aastal 1999, mil valmis hitt „Jää,“ pärast seda jäi Respekt „puhkama.“
Kui paljud teist teadsid ansamblist nimega Respekt? Igatahes, väga paljud ei tea, nagu selgus ning Buduaar otsustas nende noorte tegemiste kohta natuke lähemalt uurida ning ka teieni nad tuua. Respekt sündis juba aastal 1999, mil valmis hitt „Jää,“ pärast seda jäi Respekt „puhkama.“
„Täpselt aasta tagasi, 2009. aasta aprillis, salvestasime sama laulu uues kuues, seda koostöös Annika Väälmaga, pärast mida koostöö temaga lõppes ja Respekti naishääleks sai veetlev ja tänaseks minu parim sõbranna Jane Kruusmaa,“ räägib mees. Nüüdseks on ansambel kogunud mitmeid fänne ning nende rõõmuks on välja lastud ka album nimega „Tantsustaar.“
Rääkides võimalikest koostööprojektidest teiste artistidega näeks Kerdo Respekti koos musitseerimas koos Erich Kriegeriga ning popartist Astraga, kellega iseenesest juba antaksegi välja laul nimega „Üksinda.“ „Koostööd oleks tore teha paljude Eesti artistidega, näiteks Rolf Junior jpt. Minu lemmikute hulka kuulub ka Jana Kask ja Merlyn Uusküla,“ räägib laulja.
Kuigi noormees naudib väga laulmist ning esinemist lavadel, leiab ta, et siiski puhtalt selle tööga tänases Eesti riigis ära ei ela. „Paljud, nagu ka meie, teevad muusikat kire ja hobi tõttu, nii nagu mõningatele on hobiks autod või purjetamine, on meile hobiks muusika loomine ja laulmine,“ lausub Kerdo. Mehe põhitööks on programmijuhi ning diskori amet Kannu Kõrtsis ja ööklubis „Lokaal Rakvere.“
Hobilauljatele lisaks on siiski meie riigis ka tõsiseid muusikuid, kelle põhitööks ongi muusika loomine ning esinemine. Mida arvab diskori ning laulja ametit pidav noormees aga säärasest lauljast nagu seda on Vaido Neigaus? „Rolf Roosalu on lausunud Vaido kohta head sõnad: „Vaido on Eesti muusika häbiplekk“! Nõustun temaga ja lisan, et Vaido teeb häbi meessoole, propageerides meikimist. Ei vaidle vastu, et mehed peavad enda eest hoolitsema, kuid see jäägu teatud piiridesse. Meikimine on ikka õrnema soo ehk naiste teema. Äkki on Vaidol elus midagi puudu olnud, et ta nüüd oma välimust liigselt propageerida püüab,“ mõtiskleb Kerdo.
Kõik, kel soov Respekti esinemas näha, peavad praegu aga ootama, kuna naisliige Jane Kruusmaa on lapseootel ning esinemised lükkuvad edasi. See aga ei tähenda, et nad ei salvestaks uusi laule. „Juba uue nädala esmaspäeval anname välja tuliuue singli „Üksinda,“ mis on salvestatud koos 90ndate lauljatar Astraga, tuntud lauluhääle Erich Kriegeri ja pisitüdruku Nora-Liisaga. Laulu eesmärk on Eesti inimestele edasi anda sõnum tüdrukult, kes on jäetud saatuse hoolde ja ilma ema armastusest,“ avalikustab Kerdo Buduaarile.